Formel E-bil

En Formel E-bil er en formelbil laget i henhold til reglementet for Formel E-mesterskapet til Det internasjonale bilsportforbundet (FIA). Det er en bilsport for elbiler, og bilene er drevet av batterier og en elektrisk motor. Formel E-løpene har hovedsakelig blitt kjørt langs lukkede bygater på midlertidige gatebaner spesialtilpasset for denne klassen.

Generasjoner 
Per 2022 har det vært tre store generasjoner av Formel E-biler:
 1. generasjon (2014–15 til 2017–18)
 1. sesong: 2014–15
 2. sesong: 2015–16
 3. sesong: 2016–17
 4. sesong: 2017–18
 2. generasjon (2018–19 til 2021–22)
 5. sesong: 2018–19
 6. sesong: 2019–20
 7. sesong: 2020–21
 3. generasjon (fra 2022)
 8. sesong: 2022–

1. generasjon (2014-15 til 2017-18) 

Selv om FIA opprinnelig hadde planlagt at kategorien skulle være åpen for ulike chassisprodusenter ble Spark-Renault SRT 01E den eneste lisensierte Formel E-modellen for den første sesongen (2014-2015). De elektriske komponentene ble satt sammen av Renault, mens chassiset ble designet av Dallara og bilen ble til slutt satt sammen av Spark Racing Technology.

I sesong 2 (2015-16) ble SRT_01E åpnet opp for privat utvikling av lagene når det gjaldt motor, girkasse og hjuloppheng.

Spesifikasjonene for Spark-Renault SRT_01E er:

2. generasjon (2018-19 til 2021-22) 

I mars 2016 ble det bestemt av FIA og Formula E Holdings at det for de kommende 2. generasjons bilene ville være kun ett spesifisert chassis som et ledd i å holde nede kostnadene. Anbudet for 2. generasjonsbilen ble vunnet av Spark Racing Technology.

De originale spesifikasjonene hadde en grense på 200 kg batteri, 200 kW effekt og 28 kWh maksimal brukbar energi. For 2018-2019 sesongen hadde batterispesifikasjonene økt til 250 kg, 54 kWh og en makseffekt på 250 kW. Cellene (18650VTC6) ble laget av Murata Manufacturing, integrert av Lucid Motors og håndtert av McLaren.

En annen nyhet for andregenerasjonen av biler var at man tok i bruk halo-bøyler over sittebrønnen (cockpit), som er en type sikkerhetsbur brukt i formelbiler i tilfelle krasj.

Spesifikasjonene for Spark SRT05e er:

3. generasjon (fra 2022) 
Den tredje generasjonen av Formel E-biler er ventet å være mindre og lettere enn andre generasjonsbilene for å legge til rette for tettere racing. Det blir den første formelbilen med drivlinje både foran og bak, og vil med en effekt på 250 kW fremme og 350 kW bak få kombinert 600 kW motoreffekt totalt. Dette blir også den første formelbilen som ikke har hydrauliske bremser bak, og vil i stedet bruke kun regenerativ bremsing ved hjelp av motorene bakhjulene. Det hevdes at minst 40% av energien som brukes under et løp vil bli produsert ved regenerativ bremsing under løpet. Dette bidrar til at bilen ved lanseringen i 2022 forventes å bli verdens mest energieffektive racerbil noensinne. 3. generasjons Formel E-biler forventes å oppnå rundt 2 til 4 sekunder raskere rundetider under både kvalifisering og løp sammenlignet med 2. generasjons bilene, en økning som er i samme størrelsesorden som overgangen fra første- til andregenerasjon.

Spesifikasjonene for 3. generasjonen av Formel E-biler er:

Girkasse 
I den første sesongen i 2014–2015 brukte alle lagene en Hewland 5-trinns sekvensiell girkasse som ble betjent av sjåføren halvautomatisk via hendler på rattet i likhet med Formel 1. I de påfølgende sesongene har regelverket for girkasser blitt lempet på, og ulike lag har valgt å bruke alt fra ett enkelt gir og helt opp til fire gir. En girkasse med flere gir kan hjelpe motoren med å ligge innenfor sitt mest effektive driftsområde, men hvorvidt en elektrisk bil trenger flere gir i girkassen avhenger mye av dreiemomentkurven til motoren ved forskjellige omdreiningstall (r/min). Ved sesong 4 i 2017–2018 hadde alle lagene gått bort fra flertrinns girkasser og over til ettrinns girkasser.

Lyd 
En andregenerasjons Formel E-bil fra 2017 hadde et støynivå på ca 80 desibel, hvilket er 10 dB høyere enn en gjennomsnittlig bensinbil eller omtrent like høylydt som en støvsuger.

Se også 
 Elektrisk gokart
 Formula Student

Referanser 

Elbiler
Bilsport